NYKYINEN TEKSTI TARKISTUS

Tarkistus 1

Euroopan parlamentin työjärjestys 9 artikla – 1 kohta – 1 alakohta

1. Parlamentti vahvistaa säännöt jäsentensä taloudellisten etujen julkisuudesta . Säännöt otetaan tämän työjärjestyksen liitteeksi . 1. Parlamentti vahvistaa säännöt jäsentensä taloudellisten etujen julkisuudesta jäsentensä äänten enemmistöllä Euroopan unionin toiminnasta tehdyn sopimuksen 232 artiklan mukaisesti hyväksyttyjen ja tämän työjärjestyksen liitteenä olevien menettelysääntöjen muodossa .

Tarkistus 2

Euroopan parlamentin työjärjestys 19 artikla

Puheenjohtajakokous voi annettujen äänten kolmen viidesosan enemmistöllä siten, että edustettuna on vähintään kolme poliittista ryhmää, ehdottaa, että parlamentti päättää puhemiehen, varapuhemiehen, kvestorin, valiokunnan puheenjohtajan tai varapuheenjohtajan, parlamenttien välisistä suhteista vastaavan valtuuskunnan puheenjohtajan tai varapuheenjohtajan tai muun parlamentin jäsenten keskuudesta valitun toimihenkilön toimikauden, jos se katsoo, että kyseinen jäsen on syyllistynyt vakavaan väärinkäytökseen. Ehdotus hyväksytään täysistunnossa kahdella kolmasosalla annetuista äänistä ja parlamentin jäsenten enemmistöllä. Puheenjohtajakokous voi annettujen äänten kolmen viidesosan enemmistöllä siten, että edustettuna on vähintään kolme poliittista ryhmää, ehdottaa, että parlamentti päättää puhemiehen, varapuhemiehen, kvestorin, valiokunnan puheenjohtajan tai varapuheenjohtajan, parlamenttien välisistä suhteista vastaavan valtuuskunnan puheenjohtajan tai varapuheenjohtajan tai muun parlamentin jäsenten keskuudesta valitun toimihenkilön toimikauden, jos se katsoo, että kyseinen jäsen on syyllistynyt vakavaan väärinkäytökseen. Parlamentti tekee ehdotuksesta päätöksen täysistunnossa kahdella kolmasosalla annetuista äänistä ja parlamentin jäsenten enemmistöllä.

Jos esittelijä rikkoo työjärjestykseen liitettyjä Euroopan parlamentin jäsenten menettelysääntöjä taloudellisten etujen ja eturistiriitojen alalla, hänet nimittänyt valiokunta voi päättää hänen toimikautensa puhemiehen aloitteesta ja puheenjohtajakokouksen ehdotuksesta. Ensimmäisessä alakohdassa vaadittuja enemmistöjä sovelletaan soveltuvin osin kaikissa tämän menettelyn vaiheissa.

Tarkistus 3

Euroopan parlamentin työjärjestys 32 artikla – 2 kohta

2. Tällaiset ryhmittymät eivät saa harjoittaa toimintaa, joka saattaisi aiheuttaa sekaannusta suhteessa parlamentin tai sen elinten viralliseen toimintaan. Poliittiset ryhmät voivat edistää niiden toimintaa tarjoamalla logistista tukea edellyttäen, että tällaisten ryhmittymien perustamista koskevissa puhemiehistön antamissa säännöissä asetettuja ehtoja noudatetaan. Ryhmittymien on ilmoitettava kaikki saamansa ulkoinen tuki liitteen I mukaisesti . 2. Tällaiset ryhmittymät eivät saa harjoittaa toimintaa, joka saattaisi aiheuttaa sekaannusta suhteessa parlamentin tai sen elinten viralliseen toimintaan. Poliittiset ryhmät voivat edistää niiden toimintaa tarjoamalla logistista tukea edellyttäen, että tällaisten ryhmittymien perustamista koskevissa puhemiehistön antamissa säännöissä asetettuja ehtoja noudatetaan.

Ryhmittymien on ilmoitettava kaikki rahana tai luontoisetuna annettu tuki (esimerkiksi sihteeriapu), joka yksittäisille jäsenille tarjottaessa olisi ilmoitettava liitteen I nojalla .

Kvestorit pitävät yllä rekisteriä toisessa alakohdassa tarkoitetuista ilmoituksista. Rekisteri julkaistaan parlamentin verkkosivustolla. Kvestorit laativat yksityiskohtaiset säännöt ilmoittamista varten.

Tarkistus 4

Euroopan parlamentin työjärjestys 153 artikla – 3 kohta – d alakohta

d) puheenjohtajakokoukselle 19 artiklan mukaisesti tehtävä ehdotus siitä, että asianomainen jäsen pidätetään tai erotetaan yhdestä tai useammasta tehtävästä, johon hänet on parlamentissa valittu . d) puheenjohtajakokoukselle 19 artiklan mukaisesti tehtävä ehdotus siitä, että asianomainen jäsen pidätetään tai erotetaan yhdestä tai useammasta tehtävästä, joissa jäsen parlamentissa toimii .

Tarkistus 5

Euroopan parlamentin työjärjestys Liite I – otsikko

Tarkistus 6

Euroopan parlamentin työjärjestys Liite I – 1–4 artikla

1 artikla 1. Jäsen, jolla on välittömiä taloudellisia etuja käsiteltävän asian suhteen, ilmoittaa niistä suullisesti ennen puheenvuoron käyttämistä parlamentissa tai sen elimissä ja jos häntä ehdotetaan esittelijäksi. 2. Ennen kuin jäsen voidaan asianmukaisesti nimittää parlamentin tai jonkin sen elimen tehtäviin työjärjestyksen 13 artiklan, 191 artiklan tai 198 artiklan 2 kohdan mukaisesti tai ennen kuin jäsen voi osallistua viralliseen valtuuskuntaan työjärjestyksen 68 artiklan tai 198 artiklan 2 kohdan mukaisesti, hänen on täytettävä asianmukaisesti 2 artiklassa tarkoitettu ilmoitus. 2 artikla Kvestorit pitävät yllä rekisteriä, jota varten jokainen jäsen ilmoittaa henkilökohtaisesti ja täsmällisesti seuraavat tiedot: a) ammatillinen toiminta sekä muut palkalliset toimet tai tehtävät, b) palkkiot, jotka jäsen saa edustajantoimen harjoittamisesta jossain toisessa parlamentissa, c) jäsenen poliittiseen toimintaan liittyvä kolmannen osapuolen hänelle myöntämä tuki, olipa se taloudellista taikka annettu työvoiman tai materiaalin muodossa, jonka jäsen saa Euroopan parlamentin myöntämän tuen lisäksi, sekä kyseisen kolmannen osapuolen nimi. Parlamentin jäsenet pidättäytyvät ottamasta vastaan lahjoituksia tai palveluksia hoitaessaan edustajantointaan. Rekisteriä varten tehdyt ilmoitukset ovat parlamentin jäsenen henkilökohtaisella vastuulla, ne on saatettava ajan tasalle heti tilanteen muuttuessa ja tehtävä vähintään vuosittain. Jäsenet kantavat täyden vastuun taloudellisia etujaan koskevasta avoimuudesta. Puhemiehistö voi aika ajoin laatia listan seikoista, jotka sen mukaan on ilmoitettava rekisteriä varten. Jos jäsen ei asianmukaisen kehotuksen saatuaan täytä velvollisuuttaan ja ilmoita a ja b alakohdassa tarkoitettuja tietoja, puhemies pyytää häntä uudelleen ilmoittamaan nämä tiedot kahden kuukauden kuluessa. Jos jäsen ei ilmoita tietoja määräajan kuluessa, kunkin määräajan umpeutumista seuraavan istuntojakson ensimmäisen istuntopäivän pöytäkirjassa julkaistaan jäsenen nimi ja ilmoitus siitä, että tämä on laiminlyönyt ilmoitusvelvollisuutensa. Jos jäsen kieltäytyy myös laiminlyönnin julkistamisen jälkeen ilmoittamasta kyseisiä tietoja, puhemies soveltaa työjärjestyksen 153 artiklan määräyksiä kyseisen jäsenen pidättämiseksi istunnoista. Parlamentin jäsenten ryhmittymien, sekä laajennettujen työryhmien että jäsenten muiden epävirallisten ryhmittymien, puheenjohtajien on ilmoitettava rahana tai luontoisetuna annettu tuki (esimerkiksi sihteeriapu), joka yksittäisille jäsenille tarjottaessa olisi ilmoitettava tämän artiklan nojalla. Kvestorit vastaavat tällaisen rekisterin ylläpidosta ja yksityiskohtaisten sääntöjen laatimisesta tällaisten ryhmittymien ulkoisen tuen ilmoittamista varten. 3 artikla Rekisteri on julkinen. Se voidaan antaa yleisön nähtäväksi sähköisessä muodossa. 4 artikla Kuhunkin jäseneen sovelletaan sen jäsenvaltion lainsäädännössä vahvistettuja varallisuuden ilmoittamista koskevia velvoitteita, jossa hän on tullut valituksi. Poistetaan.

Tarkistus 7

Euroopan parlamentin työjärjestys Liite I (uusi) – 1 artikla (uusi)

1 artikla Pääperiaatteet Edustajantointa harjoittaessaan Euroopan parlamentin jäsenet a) noudattavat toiminnassaan seuraavia yleisiä toimintaperiaatteita: pyyteettömyys, nuhteettomuus, avoimuus, huolellisuus, rehellisyys, vastuullisuus ja parlamentin maineen varjeleminen, b) toimivat ainoastaan yleisen edun mukaisesti eivätkä saa tai pyri saamaan minkäänlaista suoraa tai epäsuoraa taloudellista etua tai muuta palkkiota.

Tarkistus 8

Euroopan parlamentin työjärjestys Liite I (uusi) – 2 artikla (uusi)

2 artikla Jäsenten tärkeimmät velvollisuudet Edustajantoimessaan Euroopan parlamentin jäsenet a) eivät tee mitään sopimusta, joka saisi heidät toimimaan tai äänestämään kolmannen luonnollisen henkilön tai oikeushenkilön edun mukaisesti, mikä saattaisi vaarantaa heidän äänestysvapautensa sellaisena kuin se on heille annettu edustajien valitsemisesta Euroopan parlamenttiin yleisillä välittömillä vaaleilla 20 päivänä syyskuuta 1976 annetun säädöksen 6 artiklassa sekä Euroopan parlamentin jäsenten asemaa koskevien sääntöjen 2 artiklassa, b) eivät vaadi, hyväksy tai ota vastaan mitään suoraa tai epäsuoraa taloudellista etua tai muuta palkkiota siitä, että he käyttävät vaikutusvaltaansa tai äänioikeuttaan lainsäädännön, päätöslauselmaesitysten, kirjallisten kannanottojen tai parlamentille tai jollekin sen valiokunnista jätettyjen kysymysten yhteydessä, ja välttävät huolellisesti tilanteita, jotka voivat liittyä korruptioon.

Tarkistus 9

Euroopan parlamentin työjärjestys Liite I (uusi) – 3 artikla (uusi)

3 artikla Eturistiriidat 1. Kyse on eturistiriidasta, kun Euroopan parlamentin jäsenellä on henkilökohtainen intressi, joka saattaa vaikuttaa epäasianmukaisesti hänen edustajantoimensa harjoittamiseen. Eturistiriitaa ei ole, jos jäsen hyötyy ainoastaan siitä, että hän kuuluu tiettyyn väestöön tai laajaan henkilöryhmään. 2. Kaikkien eturistiriidoille altistuvien jäsenten on ryhdyttävä välittömästi tarvittaviin toimiin tilanteen korjaamiseksi näiden menettelysääntöjen periaatteiden ja määräysten mukaisesti. Jos jäsen ei kykene ratkaisemaan eturistiriitaa, hänen on ilmoitettava siitä kirjallisesti puhemiehelle. Epäselvässä tilanteessa jäsen voi luottamuksellisesti pyytää 7 artiklan mukaisesti perustetun jäsenten toimintaa käsittelevän neuvoa-antavan komitean lausuntoa. 3. Jäsenten on ilmoitettava ennen puheenvuoroaan tai äänestystä täysistunnossa, tai parlamentin elimissä tai kun heitä ehdotetaan esittelijöiksi, kaikki käsiteltävänä olevaan kysymykseen liittyvät todelliset tai mahdolliset eturistiriidat, elleivät ne käy ilmi 4 artiklan mukaisesti ilmoitetuista tiedoista, sanotun kuitenkaan rajoittamatta 2 kohdan soveltamista. Tämä ilmoitus tehdään kirjallisesti tai suullisesti puhemiehelle tai valiokunnan puheenjohtajalle kyseessä olevien parlamentaaristen menettelyjen aikana.

Tarkistus 10

Euroopan parlamentin työjärjestys Liite I (uusi) – 4 artikla (uusi)

4 artikla Jäsenten ilmoitus 1. Euroopan parlamentin jäsenet tekevät avoimuuden vuoksi omalla vastuullaan puhemiehelle ilmoituksen taloudellisista eduistaan ennen Euroopan parlamentin vaaleja seuraavan ensimmäisen istuntojakson päättymistä (tai vaalikauden aikana 30 päivän kuluessa siitä, kun jäsen ryhtyy hoitamaan edustajantointa Euroopan parlamentissa) käyttäen puhemiehistön 9 artiklan mukaisesti hyväksymää lomaketta. He ilmoittavat puhemiehelle kaikista ilmoitukseensa vaikuttavista muutoksista kyseistä muutosta seuraavien 30 päivän kuluessa. 2. Taloudellisia etuja koskevaan ilmoitukseen on sisällytettävä seuraavat tiedot täsmällisesti esitettyinä: a) jäsenen ammatillinen toiminta kolmen vuoden ajalta ennen kuin hän ryhtyy hoitamaan edustajantointa Euroopan parlamentissa sekä samalta ajanjaksolta hänen osallistumisensa yritysten, kansalaisjärjestöjen, yhdistysten tai muiden oikeushenkilöinä olemassa olevien elinten johtokuntiin tai hallituksiin, b) palkkiot, jotka jäsen saa edustajantoimen harjoittamisesta jossain toisessa parlamentissa, c) kaikki jäsenen tehtäviensä ohella harjoittama säännöllinen palkallinen toiminta joko työntekijänä tai itsenäisenä ammatinharjoittajana, d) osallistuminen yritysten, kansalaisjärjestöjen, yhdistysten tai muiden oikeushenkilöinä olemassa olevien elinten johtokuntiin tai hallituksiin tai muun palkallisen tai palkattoman ulkoisen toiminnan harjoittaminen, johon jäsen osallistuu, e) muu satunnainen palkallinen ulkopuolinen toiminta (kirjoitus-, konferenssi- ja asiantuntijatehtävät mukaan luettuina), jos kokonaiskorvaus ylittää 5 000 euroa kalenterivuoden aikana, f) osallistuminen yritykseen tai kumppanuuteen, jos tällä on mahdollisia seurauksia julkiselle politiikalle tai jos osallistuminen antaa jäsenelle merkittävää vaikutusvaltaa kyseisen elimen asioihin, g) poliittiseen toimintaan liittyvä kolmannen osapuolen jäsenelle myöntämä tuki, olipa se taloudellista taikka annettu työvoiman tai materiaalin muodossa, jonka hän saa Euroopan parlamentin myöntämän tuen lisäksi, sekä kyseisen kolmannen osapuolen nimi, h) kaikki muut taloudelliset edut, jotka voisivat vaikuttaa jäsenen tehtävien harjoittamiseen. Jäsenen kustakin ensimmäisen alakohdan mukaan ilmoitetusta kohdasta saamat säännölliset tulot sijoitetaan seuraaviin tuloluokkiin: — 500–1 000 euroa kuukaudessa; — 1 001–5 000 euroa kuukaudessa; — 5 001–10 000 euroa kuukaudessa; — yli 10 000 euroa kuukaudessa. Kaikki muut jäsenen kustakin ensimmäisen alakohdan mukaan ilmoitetusta kohdasta saamat tulot lasketaan vuositasolla, jaetaan kahdellatoista ja sijoitetaan johonkin toisessa alakohdassa vahvistetuista tuloluokista. 3. Puhemiehelle tämän artiklan mukaisesti toimitetut tiedot julkaistaan parlamentin verkkosivustolla helppokäyttöisellä tavalla. 4. Jäsentä ei voida valita uudelleen parlamentin tai sen elinten tehtäviin, nimetä esittelijäksi tai valita osallistumaan viralliseen valtuuskuntaan, jos hän ei ole esittänyt taloudellisia etuja koskevaa ilmoitustaan.

Tarkistus 11

Euroopan parlamentin työjärjestys Liite I (uusi) – 5 artikla (uusi)

5 artikla Lahjat tai vastaavat etuisuudet 1. Euroopan parlamentin jäsenten on edustajantointa harjoittaessaan kieltäydyttävä vastaanottamasta lahjoja tai vastaavia etuisuuksia – lukuun ottamatta lahjoja tai etuisuuksia, joiden likimääräinen arvo on alle 150 euroa – jotka annetaan kohteliaisuussyistä tai jotka annetaan kohteliaisuussyistä heidän edustaessaan virallisesti Euroopan parlamenttia. 2. Kaikki jäsenille heidän edustaessaan virallisesti Euroopan parlamenttia 1 kohdan mukaan annetut lahjat on toimitettava puhemiehelle ja niitä on käsiteltävä puhemiehistön vahvistamien täytäntöönpanosääntöjen 9 artiklan mukaisesti. 3. Edellä olevan 1 ja 2 kohdan säännöksiä ei sovelleta jäsenten matkakuluihin eikä majoitus- ja ylläpitokustannuksiin tai kolmansien osapuolten tällaisten kulujen kattamiseen jäsenten osallistuessa kutsusta ja edustajantointa harjoittaessaan kolmansien osapuolten järjestämiin tilaisuuksiin. Tämän kohdan soveltamisala ja etenkin avoimuuden takaamiseen tähtäävät säännöt määritellään puhemiehistön vahvistamien täytäntöönpanosääntöjen 9 artiklan mukaisesti.

Tarkistus 12

Euroopan parlamentin työjärjestys Liite I (uusi) – 6 artikla (uusi)

6 artikla Entisten jäsenten toiminta Euroopan parlamentin entiset jäsenet, jotka harjoittavat unionin päätöksentekoprosessiin suoraan liittyvää ammattimaista edunvalvonta- tai edustustoimintaa, eivät voi tällaista toimintaa harjoittaessaan hyödyntää puhemiehistön tätä tarkoitusta varten laatimien sääntöjen (1) mukaisesti entisille jäsenille määrättyjä tiloja.

Tarkistus 13

Euroopan parlamentin työjärjestys Liite I (uusi) – 7 artikla (uusi)

7 artikla Jäsenten toimintaa käsittelevä neuvoa-antava komitea 1. Perustetaan jäsenten toimintaa käsittelevä neuvoa-antava komitea ("neuvoa-antava komitea"). 2. Neuvoa-antava komitea koostuu viidestä jäsenestä, jotka puhemies nimittää toimikautensa alussa perussopimus-, työjärjestys- ja toimielinasioiden valiokunnan sekä oikeudellisten asioiden valiokunnan puheenjohtajien ja koordinaattoreiden joukosta ottaen huomioon jäsenten kokemuksen ja poliittisen tasapainon. Kukin neuvoa-antavan komitean jäsen toimii vuorollaan puheenjohtajana kuuden kuukauden ajan. 3. Puhemies nimittää toimikautensa alussa myös neuvoa-antavan komitean varajäsenet eli yhden jokaisesta poliittisesta ryhmästä, joka ei ole edustettuna neuvoa-antavassa komiteassa. Jos jonkin sellaisen poliittisen ryhmän, joka ei ole edustettuna neuvoa-antavassa komiteassa, jäsenen väitetään rikkoneen näitä menettelysääntöjä, kyseisestä varajäsenestä tulee tämän väitteen tutkinnan ajaksi neuvoa-antavan komitean kuudes varsinainen jäsen. 4. Neuvoa-antava komitea antaa jäsenelle tämän pyynnöstä luottamuksellisesti ja 30 kalenteripäivän kuluessa ohjeita näiden menettelysääntöjen määräysten tulkitsemisesta ja soveltamisesta. Jäsenellä on oikeus luottaa saamiinsa ohjeisiin. Neuvoa-antava komitea arvioi puhemiehen pyynnöstä myös näiden menettelysääntöjen väitetyt rikkomistapaukset ja antaa puhemiehelle mahdollisia toimenpiteitä koskevia neuvoja. 5. Neuvoa-antava komitea voi puhemiestä kuultuaan pyytää neuvoa ulkopuolisilta asiantuntijoilta. 6. Neuvoa-antava komitea julkaisee vuosittaisen kertomuksen toiminnastaan.

Tarkistus 14

Euroopan parlamentin työjärjestys Liite I (uusi) – 8 artikla (uusi)

8 artikla Menettelysääntöjen mahdollista rikkomista koskeva menettely 1. Jos on syytä epäillä, että Euroopan parlamentin jäsen on ehkä syyllistynyt näiden menettelysääntöjen rikkomiseen, puhemies voi ilmoittaa tästä neuvoa-antavalle komitealle. 2. Neuvoa-antava komitea tarkastelee väitetyn rikkomisen olosuhteita ja voi kuulla kyseistä jäsentä. Komitea tekee johtopäätöstensä perusteella puhemiehelle mahdollista päätöstä koskevan suosituksen. 3. Jos puhemies päätyy tämän suosituksen perusteella siihen johtopäätökseen, että kyseinen jäsen on toiminut vastoin menettelysääntöjä, hän tekee jäsentä kuultuaan perustellun päätöksen seuraamuksesta, jonka hän ilmoittaa jäsenelle. Seuraamus voi olla yksi tai useampi työjärjestyksen 153 artiklan 3 kohdassa luetelluista toimenpiteistä. 4. Työjärjestyksen 154 artiklassa määritellyt sisäiset oikeussuojakeinot ovat kyseisen jäsenen käytettävissä. 5. Työjärjestyksen 154 artiklan mukaisen määräajan päätyttyä puhemies ilmoittaa kaikista jäsenelle määrätyistä seuraamuksista täysistunnossa, ja ne pidetään näkyvästi julkaistuina parlamentin verkkosivustolla vaalikauden jäljellä olevan ajan.

Tarkistus 15

Euroopan parlamentin työjärjestys Liite I (uusi) – 9 artikla (uusi)